നിറപുത്തരി കൊയ്ത്ത് ഇന്ന് തിരുവനന്തപുരം: ശ്രീപത്മനാഭസ്വാമി ക്ഷേത്രത്തിലെ നിറപുത്തരി മഹോത്സവത്തിന് നെല്ക്കതിര് നല്കുന്നതിനായി കൃഷി ചെയ്ത പുത്തരിക്കണ്ടത്തേയും, നിയമസഭാ വകുപ്പിലേയും കൊയ്ത്തുത്സവം ഇന്ന് നടത്തും. നിയമസഭാ വളപ്പില് രാവിലെ എട്ടിന് നിയമസഭാ സ്പീക്കര് എം.ബി.രാജേഷ് കറ്റ കൊയ്ത് മേയര്ക്ക് കൈമാറും. പുത്തരിക്കണ്ടം മൈതാനത്ത് രാവിലെ 8.30ന് മന്ത്രി പി.പ്രസാദ് കൊയ്ത്ത് നടത്തി കറ്റ മേയര്ക്ക് കൈമാറും. മന്ത്രിമാരായ വി.ശിവന്കുട്ടി, ജി.ആര്.അനില് എന്നിവര് പങ്കെടുക്കും. വൈകുന്നേരം നാലിന് കൊയ്ത കറ്റകള് മേയര് ശ്രീപത്മനാഭ സ്വാമി ക്ഷേത്രം അധികൃതര്ക്ക് കൈമാറും. മുന്വര്ഷങ്ങളിലേതുപോലെ പുത്തരിക്കണ്ടത്തെ കൃഷി മഴയില് നശിച്ചുപോകാതിരിക്കാന് നഗരസഭ ഇത്തവണ പ്രത്യേക ശ്രദ്ധ ചെലുത്തിയതിന്റെ ഫലമാണ് ഇത്തവണ പുത്തരിക്കണ്ടത്ത് വിളവെടുക്കാന് കഴിഞ്ഞതെന്ന് മേയര് പറഞ്ഞു.